
1.Namen

Postopek opisuje način vzdrževanja črpališč z namenom zagotavljanja varnosti in obratovalne zanesljivosti.


2. Področje veljavnosti

Velja za izvajanje:
-  Vzdrževalnih del na gradbenih objektih črpališč in  črpalni opremi
-  Popravil črpalnih agregatov in opreme
-  Montažnih del na novih objektih in rekonstrukcijah obstoječih
- Pregled opravil, ki jih izvajamo je podan v  prilogi

3. Pojmi

3.1. Preventivno vzdrževanje - obsega vzdrževalna dela ki se opravljajo na osnovi navodil za vzdrževanje, ki jih določi proizvajalec posamezne opreme in lastnih izkušenj.
3.2. Vzdrževanje po stanju – obsega  vzdrževalna dela  na osnovi ugotovljenih okvar opreme.


4. Odgovornosti


4.1  Vodja vzdrževanja:

· Planiranje preventivnih popravil črpalnih agregatov in opreme
· Planiranje večjih vzdrževalnih del na črpališčih in prečrpališčih 
-     Nadzor izvajanja del v remontni delavnici 

4.2  Vodja remontne delavnice:
· za vodenje in organiziranje dela v remontni delavnici 
· za izvajanje planskih nalog oddelka
· za delovne postopke pri remontnih delih in postavlja normative materiala
· za vodenje montažnih del v delavnici in na deloviščih
· za vodenje montažnih dnevnikov in dokumentacije v oddelku

4.3 Vodja SPD/ vodjaTOS
- naročanje opreme na osnovi zahteve vzdrževanja
- zagotavljanje projektne in spremne dokumentacije
- spremljanje in nadzor del vzdrževanja in novogradenj

5. Način dela 

5.1 Vzdrževalna dela na črpališčih in opremi

Preventivna vzdrževalna dela izvajamo z namenom zagotovitve obratovalne zanesljivosti in varnosti. izvajamo jih skladno z navodili za obratovanje in vzdrževanje. Potrebni viri so planirani in določeni v poslovnem načrtu podjetja. 
Preventivni pregledi obsegajo:

5.1.1  Preventivne preglede stanja objektov na osnovi obveze za mesečne preglede posameznih objektov.Pregled karakteristik stanja objekta obsega:
 
· urejenost ( košnja trave, obrezovanje drevja, odvoz in dovoz zemlje, odvoz listja, stanje ograje)
· čistoča v objektu
· tesnost armatur
· pregled objekta z vidika varnosti ( ograja, vstopne lestve, pokrovi jaškov, stanje zračnikov)


Obvezni del preventivnega vzdrževanja je mazanje in menjava olja na agregatih


5.1.2  Delovna navodila:

Razpolagamo s pisnimi navodili proizvajalca opreme ki so razvidna iz Preglednice navodil za vzdrževanje opreme OB 6.5 – 2/3. Menjava olja in mazanje se vrši po planu mazanja


5.1.3   Izvajanje, nadzor,kontrole in preizkusi:

Delo opravijo ustrezno usposobljeni delavci remontne delavnice, nadzor in kontrolo opravi njihov vodja. Preizkus delovanja po intervenciji opravi upravljalec objekta.


5.1.3   Dokumentiranje dela, zapisi o kakovosti:
Vsaka menjava olja in mazanje ležajev se vpiše v Evidenčni list OB 6.5 – 2/2
Aktivnosti preventivnih pregledov so dokumentirane v listu Evidenca delana vzdrževanju okolja objektov Mariborskega vodovoda 


5.2.  Popravila črpalnih agregatov in opreme


5.2.1 Določanje zahtev za popravila:

         Zahteve so v Planu investicij in investicijskega vzdrževanja objektov vodo oskrbnega sistema (last občin)  in v  knjigi okvar ugotovljenih s strani upravljalca objekta. Knjiga vsebuje naslednje podatke:

· Podatke o ugotovljeni napaki z opisom
· Navedbo vzroka
· Podatke o izvedenih delih
· Overitev odprave napake


5.2.2  Izvajanje popravil in odprava napak:

Popravila dokumentiramo v delovni nalog.

Popravila, ki se vršijo v remontni delavnici  izvajamo v skladu s pisnimi navodili proizvajalca (Preglednica navodil za vzdrževanje opreme ) in ustnimi navodili vodje remontne delavnice. Zagotavljanje kakovosti reparaturnega varjenja je opisano v postopku SN 6.5 – 2/1 .Popravila, katera zaradi pomanjkanja opreme in kadrov ne moremo opraviti v delavnici oddamo ustreznemu izvajalcu, ki ga izberemo z liste sposobnih izvajalcev. Sposobnost izvajalcev ocenjujemo na osnovi kriterijev določenih v postopku SP 7.4 – 1
 
 5.2.3    Preizkusi in kontrola


Po izvršenem remontu ali večjem popravilu opravimo preizkusni pogon, kjer ugotavljamo karakteristike agregatov in jih primerjamo  s proizvajalčevimi. Preizkusni pogon opravimo v delavnici ali pa na mestu vgradnje.Rezultate preizkusnega pogona zavedemo v Zapisnik o izvršenem preizkusnem pogonu OB 6.5 – 2/4  Kontrolo kvalitete med popravilom  opravi vodja remontne delavnice oz. v času njegove odsotnosti vodja vzdrževanja.
V zapisniku o izvršenem preizkusnem pogonu so v primeru neskladnosti, opisana tudi popravila in ponovni preizkus.
 

5.2.4  Dokumentiranje dela, zapisi o kakovosti


Vsa dela ki so bila opravljena se zabeležijo v strojni list naprave, zapis o preizkusnem pogonu pa se odloži v mapo objekta kjer se naprava nahaja.V kolikor gre za rezervno črpalko se oba odložita v mapo rezervnih črpalk.


5.3 Zamenjava agregatov z rezervnimi

5.3.1 Določanje zahtev


Zahteve so določene v planu investicij in investicijskega vzdrževanja ali v prijavi okvare, ki jo poda  upravljalec.

5.3.2 Način izvedbe zamenjave: 

Izvedba zamenjave obsega naslednje aktivnosti:

-    Ugotovimo karakteristike vgrajenega črpalnega agregata: Moč, zmogljivost, proizvajalec. 

· Določimo črpalni agregat ki ga bomo vgradili namesto starega  (pozornost na dimenzije priključne prirobnice in dolžino črpalke, v kolikor sta proizvajalca različna!).
· Določimo način dviganja agregata iz vodnjaka. Lastno dvigalo – avto dvigalo
· Zapremo  zaporni element (zasun), s tem  ločimo vodnjak od vodovodnega omrežja. 
· Poskrbimo za odklopitev el. kabla in vseh signalnih kablov vodnjaka.
     -    Ocenimo, ali je potrebno  sekcije črpalnega agregata proti korozijsko obnoviti. V kolikor je 
           obnova potrebna, izberemo izvajalca iz liste OB 7.4 –1/3. Pri naročilu pazimo, da je zaščitna
          barva za pitno vodo zunaj in znotraj.
· Pred montažo nove črpalke energetski kabel črpalnega agregata vodo tesno spojimo.
· Črpalni agregat spustimo v vodnjak in spojimo signalne kable.
· Izvršimo dezinfekcijo vodnjaka.
· Pripravimo vodnjak za črpanje na prosto.
· Izvedemo preizkusni pogon po navodilih iz OB 6.5 – 2/3.
· Po dveh urah črpanja na prosto priključimo vodnjak na vodovodno omrežje.
· Elektrikarska dela opravijo ustrezno usposobljeni delavci SČV.
  

5.3.3  Dokumentiranje dela, zapisi o kakovosti 

-    Zamenjavo dokumentiramo  v Strojni list »SARA 4/95«, ki ga iz mape rezervnih črpalnih agregatov prestavimo v Mapo objekta. 
-     Za demontiran črpalni agregat Priprava dela izstavi nov delovni nalog za popravilo.
-     V kolikor je agregat dotrajal, vodja vzdrževanja poda komisiji za odpis osnovnih sredstev predlog za odpis.

 Evidenco rezervnih in novih  črpalnih agregatov vodimo na računalniku 
 v datoteki: Vzdrževanje
 zvezek:      Črpalke 
 na listih:    Črpalke v uporabi, rezervne črpalke in nove črpalke.

Obvezno rezervo črpalk določita vodja vzdrževanja v sodelovanju z vodjo črpalnega oddelka in sicer se določi obvezna rezerva na osnovi obratovalnih ur posameznih črpalk in dolgoletnih izkušenj vzdrževanja.

5.4  Montažna dela na novih objektih in rekonstrukcije obstoječih


5.4.1 Pripravljalne aktivnosti za izvedbo del 

Po prejetju delovnega naloga Vodja remontne delavnice pregleda projekt in preveri v skladišču ali je na razpolago ustrezen material. V kolikor ga ni, ga naroči. Glavne elemente kot so: črpalni agregati, merilci pretokov kompresorji, tlačni kotli itd.

5.4.2 Izvedba del

Montažna dela se izvajajo na gradbišču, posamezni elementi pa se izdelajo v remontni delavnici v skladu s projektno dokumentacijo.
Izvajanje del poteka na gradbišču v skladu z zahtevami postopka SP 7.5 - 2 Vodenje gradbišč

5.4.3 Kontrola in preizkušanje, nadzor del

Kontrolo, opravlja vodja remontne delavnice, občasno tudi vodja vzdrževanja. Preizkušanje se izvaja v skladu s projektno dokumentacijo. Nadzor opravi pooblaščeni nadzorni organ.


5.4.4    Predaja v obratovanje. Po uspešno opravljenem tehničnem in kvalitetnem pregledu objekt predamo v uporabo upravljalcu.


5.4.5    Dokumentiranje dela, zapisi o kakovosti

Vodimo gradbeni oz. montažni dnevnik za posamezno gradbišče.Zapise o tlačnih in drugih preizkusih predamo upravljalcu ob predaji objekta v uporabo.

5.5 Vzdrževanje in nadzor opreme za preizkušanje

Merilno opremo obvladujemo skladno z zahtevami zakona in predpisov.
Postopek obvladovanja je opisan v Poslovniku kakovosti preizkuševališča

5.6 Usposabljanje izvajalcev

Izvajalce usposabljajo občasno proizvajalci opreme,  udeležujejo se strokovnih seminarjev, in tečajev ter seminarjev iz varstva pri delu.

5.6  Analiza vzdrževalnih del 

Opravljena vzdrževalna dela so analizirana z vidika:

Ustreznost in zagotovljenost virov
Zanesljivost opreme
Možnih izpadov
Uspešnost izvedenih del z vidika realizacije plana

Poročilo o izvedenih vzdrževalnih delih pripravi vodja vzdrževanja kot osnovo za planiranje vzdrževalnih del v prihodnje. Poročilo vsebuje oceno ustreznosti stanja oprema ter predloge za izboljšanje.             



6. Priloge zapisi:


    -      PR 6.5 - 2/1   Preglednica pravilnikov v uporabi v remontni  delavnici
-      PR 6.5 - 2/2  Preglednica delovnih navodil za montažo, popravila in vzdrževanje črpalnih  
       agregatov
    -      PR 6.5 - 2/3   Seznam opravil v remontni delavnici
    -     OB 6.5 –2/1 Evidenca dela na vzdrževanju okolja objektov mariborskega vodovoda
· OB 6.5 - 2/2  Evidenca mazanja in menjave olja
· OB 6.5 - 2/3  Zapisnik o izvršenem preizkusnem pogonu
    -     SARA 4/95  Strojni list naprave 
    -     SEZNAM ČRPALK PO VRSTAH, TIPIH, ZMOGLJIVOSTIH IN MESTU VGRADNJE

